O movimiento revolucionario d'o 5 d'octubre de 1910 esdevenió como una conseqüencia natural de l'acción doctrinaria y política que se veniba desembolicando en Portugal dende a creyación d'o Partito Republicán en 1876. A propaganda republicana sabió cómo sacar proveito de bellos feitos historicos de funda repercusión popular: as conmemoracions d'o tricentenario d'a muerte de Luís de Camões en 1890 y os disturbios provocatos per l'ultimatum britanico de 1890 fuoron aproveitatos por os esfensors d'as doctrinas republicanas, que logroron identificar-se con os sentimientos nacionals y con as aspiracions populars d'os portugueses.